Pekka Haavisto

*Tämä artikkeli kuuluu **A-luokkaan**. Voit auttaa laajentamalla artikkelin hyväksi tai suositelluksi.*

*Artikkelin laatuarviointi*

## Kehitys- ja omistajaohjausministeri

### Hallitukset

Katainen
Stubb

## Ulkoministeri

### Hallitukset

Rinne
Marin

## Vihreän liiton puheenjohtaja

### Ajanjakso

1993-1995, 2018-2019

**Pekka Haavisto** (s. 23. maaliskuuta 1958) on ollut kansanedustajana 1987-1995 ja vuodesta 2007 Helsingin vaalipiiristä ja oli Marinin hallituksen aikana Suomen ulkoministeri. Hän on Vihreän liiton kansanedustaja. Hän oli sen puheenjohtaja 2018-2019.

Koulutukseltaan Haavisto on ylioppilas.

## Poliittinen ura

Haavisto valmistui ylioppilaaksi vuonna 1976 Munkkivuoren yhteiskoulusta. Hän toimi 1979-1983 päätoimittajana kolmessa eri lehdessä. Vuonna 1983 hän oli eduskuntaryhmän sihteeri ja 1980-luvulla myös Helsingin lautakunnissa. Hän oli 1987-1995 kansanedustajana sekä vuodesta 2007, vuonna 1987 Helsingin kaupunginhallituksessa ja valtuustossa vuosina 1988-1992 ja 2005-2008. 1990-1995 hän oli eduskunnan ihmisoikeusryhmän puheenjohtaja ja 1991-1993 Pohjoismaiden liiton Suomen valtuuskunnassa. Tämän jälkeen 1993-1995 hän oli puolueensa puheenjohtaja, kuten myös 2018-2019. Euroopan vihreiden puheenjohtaja hän oli 2000-2006.

### Ministerinä

Ministerinä hän on ollut 1995-1999 ympäristö- ja kehitysministerinä Lipposen I hallituksessa, 2013-2014 kehitys- ja omistajaohjausministerinä Kataisen ja Stubbin hallituksissa sekä ulkoministerinä 2019-2023 Rinteen ja Marinin hallituksissa.

### Presidenttiehdokkuudet

Presidenttiehdokkaana hän oli vuonna 2012, jonka toisella kierroksella hän sai noiin 37,4 prosenttia äänistä Sauli Niinistöä vastaan. Presidentinvaalissa 2018 Niinistö valittiin jo ensimmäisellä kierroksella, mutta Haavisto oli toiseksi kannatetuin ehdokas 12,4 prosentin kannatuksellaan, joka vastasi vihreiden kannatusta vuosi sitten pidetyissä kuntavaaleissa. Hän on Suomen presidentinvaaliehdokas vuoden 2024 vaalissa.

### Al-Holin jupakka

Vuonna 2020 perustuslakivaliokunta oli todennut Haaviston toiminnan Al-Holin leirillä lainvastaiseksi. Tämän jälkeen tehtiin kysely, jonka mukaan puolet haluaa Haaviston eroavan ministerin tehtävästään. 35 prosentin mielestä syytä eroon ei ollut. Loput eivät osanneet kertoa kantaansa. 92 % perussuomalaisten kannattavista halusi Haaviston eroavan ja vihreistä 76 % halusi Haaviston jatkavan.

## Arvot

HS:n presidentinvaalikoneessa vuonna 2024 Haavisto nimesi arvoikseen isänmaallisuuden, rauhan ja ihmisarvon. Helsingin hiippakunnan piispan haastattelussa Haavisto kertoi arvoikseen ihmisarvon, rauhan ja ympäristön. Haavisto kertoi "tekevänsä kaikkensa, jotta me suomalaiset voimme menestyä yhdessä". Arvokartalla hän oli liberaali, hiukan vasemmalla. HS:n mukaan Haavisto oli siirtynyt suhteessa eduskuntavaalien 2023 kysymyksiin vasemmalta oikealle, sillä vuoden 2023 eduskuntavaalikoneessa oli täsmälleen samat kysymykset: eduskuntavaaleissa hän mm. kannatti ympäristön edun asettamista talouden edun edelle, mutta presidentinvaalikoneessa ei ottanut siihen kantaa. Haavisto on myös sanonut, ettei ole "yhtään punainen", eikä halunnut olla "punavihreän blokin" ehdokas.

### Haaviston Venäjä-kannat

Iltalehden tekemän jutun mukaan Haavistolla oli sokeutta Venäjää kohtaan, ja Haavisto "on halunnut ajaa systemaattisesti Suomen puolustuskykyä alas" 1990-luvulta 2010-luvulle. Haavisto on myös moittinut Venäjä-kriitikkoja ja vastustanut Suomen Nato-jäsenyyttä Venäjän hyökkäykseen saakka. Vuonna 2009 Haavisto piti huonona sitä, että Suomessa ei ole keskusteltu asevelvollisuuden poistamisesta. Haavisto uskoi vielä 2010-luvulla Venäjän kehitykseen demokraattisempaan suuntaan, vaikka Venäjä oli jo silloin hyökännyt Georgiaan.

## Lähteet

1. ↑ 1,0 1,1 https://www.pekkahaavisto.fi/cv/, Pekka Haavisto
2. ↑ 2,0 2,1 2,2 2,3 https://www.eduskunta.fi/FI/kansanedustajat/Sivut/118.aspx, Eduskunta
3. ↑ https://yle.fi/uutiset/3-10491268, Yle
4. ↑ 4,0 4,1 https://haavisto2024.fi/pekka-haavisto-cv/, Pekka Haavisto
5. ↑ https://www.stat.fi/til/pvaa/2012/02/pvaa\_2012\_02\_2012-02-10\_tie\_001\_fi.html, Tilastokeskus
6. ↑ https://www.stat.fi/til/pvaa/2018/pvaa\_2018\_2018-01-30\_tie\_001\_fi.html, Tilastokeskus
7. ↑ https://yle.fi/uutiset/3-11712715, Yle
8. ↑ https://www.is.fi/politiikka/art-2000009988432.html, IS
9. ↑ https://www.hs.fi/politiikka/art-2000009994986.html, HS:n vaalikone
10. ↑ https://www.hs.fi/politiikka/art-2000009993732.html, HS
11. ↑ https://www.is.fi/politiikka/art-2000009804781.html, IS
12. ↑ https://www.iltalehti.fi/politiikka/a/ed72ecdd-18f2-4f42-9004-3d169463da6f, IL